‎หลายศตวรรษก่อน ในทวีปแอฟริกากลางตะวันตก
‎ที่ซึ่งอาณาจักรรุ่งโรจน์และล่มสลาย
‎หญิงผู้หนึ่งถูกลิขิตให้เป็นผู้นํา
‎นักรบ ราชินี ผู้ที่ไม่มีใครเทียม
‎ชื่อของเธอคือ...
‎เอนจินก้า
‎เราคือผู้ที่เกิดมาเพื่อวิ่งหนีการสูญพันธุ์
‎พวกเขาเกิดมาในยุคแห่งความมืดมิด
‎ในช่วงเวลาแห่งการนองเลือด
‎และการเปลี่ยนแปลงทุกชั่วขณะ
‎เมื่อระบบทาสนําภัยอันใหญ่หลวงมาสู่ทวีป
‎พวกโปรตุเกสต้องออกไปจากแผ่นดินของข้า
‎ไม่เว้นแม้แต่คนเดียว
‎เธอปกป้องอาณาจักร ‎จากอํานาจยุโรปอย่างไม่กลัวเกรง
‎เอนจินก้า
‎เธอไต่เต้าขึ้นเป็นประทีปอันส่องสว่าง ‎ให้กับประชาชนของเธอ
‎มรดกของราชินีเอนจินก้า ‎ยังคงกึกก้องไปทั่วแอฟริกาจนถึงทุกวันนี้
‎ถึงเวลาที่เราทุกคนจะรู้จักชื่อของเธอแล้ว
‎ราชินีเอนจินก้าจงเจริญ
‎- เอนจินก้า ‎- เอนจินก้า
‎(ราชินีแอฟริกา)
‎(เอนจินก้า)
‎(เอนดองโก)
‎- พร้อมไหม ‎- เจ้าสิพร้อมไหม
‎อย่าคิดว่าข้าจะออมมือให้ ‎แค่เพราะพ่อเจ้าดูอยู่นะ
‎ไม่หวังอยู่แล้ว
‎นี่
‎องค์หญิงเอนจินก้าเกิดและเติบโตมา
‎ในยุคที่กษัตริย์ผู้เป็นบิดาเธอกําลังลําบาก
‎เรื่องความขัดแย้งกับชาวโปรตุเกส
‎ที่เข้ามาในแผ่นดินและจับผู้คนไป
‎ชาวโปรตุเกสอยู่ในเอนดองโกมา 50 ปีแล้ว
‎และภารกิจของพวกเขามีสองอย่าง
‎หนึ่งคือเผยแผ่ศาสนาคริสต์ให้กับคนที่นั่น
‎และสองคือขยายอาณาเขตของกษัตริย์โปรตุเกส
‎(จักรวรรดิโปรตุเกส ปี 1617)
‎โปรตุเกสเป็นมหาอํานาจทางทะเล ‎ประเทศแรกของโลก
‎และมีอาณานิคมอยู่ทั่วโลก
‎(โปรตุเกส)
‎อาณานิคมที่ใหญ่ที่สุดอยู่ที่บราซิล
‎(บราซิล)
‎พวกเขาเพิ่มความมั่งคั่งให้ตัวเอง ‎ด้วยการสร้างไร่อ้อยขนาดใหญ่ที่นั่น
‎ชาวโปรตุเกสต้องการ ‎คนมาทํางานในไร่อ้อยเหล่านี้
‎พวกเขาจึงเริ่มจับคนจากแอฟริกาตะวันตก ‎และแอฟริกากลางมาเป็นแรงงานทาส
‎ในเอนดองโก ผู้คนเรียกราชาว่าเอนโกลา
‎ณ จุดนั้น เขากําลังเผชิญกับแรงกดดัน
‎ในการปกป้องอาณาจักรจากชาวโปรตุเกส
‎เขาต้องฝึกเอนจินก้า ลูกสาวคนโตของเขา
‎ให้พร้อมสําหรับสงครามที่รออยู่เบื้องหน้า
‎ดังนั้น เขาจึงสอนเธอ ‎ให้รู้จักศาสตร์การทําสงคราม
‎ให้เธอรู้วิธีต่อสู้
‎โดยให้เธอฝึกกับทหารของเขา
‎เฉียดข้าไปนิ้วเดียวเองนะ
‎ไม่โดนอยู่แล้ว
‎ในฐานะองค์หญิง เอนจินก้ามีข้ารับใช้เป็นผู้หญิง
‎บางคนก็เป็นเพื่อนนักรบที่ฝึกมากับเธอ
‎แต่ในยุคนั้นยังถือว่าค่อนข้างแปลก ‎ที่ผู้หญิงจะมีบทบาททางการทหาร
‎ข้าพึ่งพาเจ้ามากเกินไป
‎ขอบคุณพระเจ้า
‎พี่ช้าลงนะ
‎เพราะการแข่งขัน ‎ไม่ได้ขึ้นอยู่กับความว่องไวเสมอไป
‎ใช่ไหม เอนดัมบี
‎มีที่ต้องไปไม่ใช่หรือไง
‎เดินไปด้วยกันสิ
‎เอนดองโกคือแองโกลา ‎ที่อยู่ในแอฟริกากลางตะวันตกในปัจจุบัน
‎(มหาสมุทรแอตแลนติกใต้ มหาสมุทรอินเดีย)
‎ในปี 1617 เอนดองโกเป็นหนึ่งในอาณาจักร ‎ที่ใหญ่และสําคัญที่สุดในตอนนั้น
‎โดยมีประชากร ‎ราว 100,000 ถึง 200,000 คน
‎อาณาจักรนี้มีศูนย์กลางอยู่ที่คาบาซา
‎ซึ่งเป็นทั้งเมืองหลวง และที่พํานักของราชวงศ์
‎(คาบาซา)
‎เอนดองโกเป็นสังคมที่เจริญมาก
‎เรามักจะคิดว่าทวีปแอฟริกา
‎เป็นทวีปที่ล้าหลังก่อนที่ชาวยุโรปจะเข้าไป
‎ซึ่งนั่นไม่จริงเลย
‎มีการค้าขายเป็นล่ําเป็นสันในเอนดองโก
‎อาณาจักรมีอาณาเขตที่แผ่ขยาย ‎และมีอํานาจทางการทหาร
‎ผู้คนมักไม่เข้าใจ
‎ทุกคนคิดว่าสงครามเป็นเรื่องของความเร็ว ‎แต่ความแม่นยําและการตัดสินใจคือสิ่งสําคัญ
‎เจ้าต้องอ่านสนามรบให้ออก
‎ฟุนจีเป็นธิดาองค์เล็กสุด ‎ในบรรดาพระธิดาทั้งสามของพระราชา
‎ในฐานะองค์หญิง ‎พวกเธอได้รับความเคารพนับถือในคาบาซา
‎อ่านสนามรบให้ออก ทุกรายละเอียดสําคัญหมด
‎เจ้าต้องเตรียมจู่โจมจากจุดที่เสียเปรียบ...
‎ยังไม่ไปแนะนําตัวกับเขาอีกเหรอ
‎ข้าไม่ได้รุกหนักเท่าพี่
‎ฟุนจี เจ้าเป็นธิดาของกษัตริย์นะ ‎เขาต้องโชคดีอยู่แล้วที่ได้เจ้าไป
‎เร็วเข้า ข้าจะไปประชุมสภาสายแล้ว
‎ขอร้องล่ะ นะ
‎เอานี่วางไว้ แล้วก็ไปกันได้แล้ว
‎ขอบใจมาก
‎ถ้าให้ผู้ที่อ่อนแอที่สุดในอาณาจักรนี้ ‎มาปกครองอาณาจักรของเรา...
‎โครงสร้างสังคมของเอนดองโกเป็นแบบนี้ครับ
‎ผู้ปกครองจะอยู่บนสุด
‎ถัดมาคือโซบา ซึ่งก็คือชนชั้นสูงที่อยู่ถัดลงมา
‎บิดาของเอนจินก้า ‎กําลังเผชิญกับช่วงเวลาที่ยากลําบาก
‎เพราะผู้คนรอบตัวเขา ‎กําลังพยายามแย่งชิงอํานาจ
‎เอมบันเด พี่ชายของเอนจินก้า ‎เป็นผู้ที่มีความซับซ้อนและทะเยอทะยาน
‎คุณจะรู้สึกได้ว่าเขาอยากพิสูจน์ตัวเอง ‎ในฐานะผู้นําที่มีความสามารถ
‎เอมบันเดรู้ว่าพี่น้องต่างแม่ของเขา คิลูวันเจ
‎คือผู้ที่ถูกหมายว่าจะได้ขึ้นเป็นเอนโกลาองค์ต่อไป ‎ในฐานะโอรสองค์โตของกษัตริย์องค์ปัจจุบัน
‎เราต้องวางกลยุทธ์ เราต้องร่วมแรงร่วมใจกัน
‎กลยุทธ์มีไว้สําหรับเกม ‎ความแข็งแกร่งมีไว้สําหรับสงคราม
‎ในช่วงเวลานั้น ชาวโปรตุเกสได้เข้ามา
‎พวกเขาใช้ประโยชน์จากความแตกแยก ‎และความบาดหมางระหว่างเหล่าโซบา
‎และถึงแม้ว่าโซบาหลายคน ‎จะสนับสนุนบิดาของเอนจินก้า
‎มีโซบาคนหนึ่งทางตอนเหนือ โซบาคาวูโล
‎ที่เป็นผู้นําการก่อกบฏต่อองค์ราชา
‎ฝ่าบาท
‎ที่นั่นเต็มไปด้วยพวกที่ภักดีต่อไอ้กบฏนั่น
‎โซบาคาวูโล
‎ช่องเขาลูกัลลาเป็นหนทางเดียว ‎สําหรับนักรบของเรา
‎พวกเขาจะยึดหุบเขานั้น
‎และสร้างเส้นทางให้ทหารที่ถูกโอบล้อม
‎และเสริมกําลังพล
‎สมบูรณ์แบบ
‎สงครามนี้จะสิ้นสุดในสามวัน
‎แม้เราจะชนะศึกนี้ สงครามก็จะยังดําเนินต่อไป
‎ถ้าท่านพ่อไม่ไปกับเหล่าทหารเพื่อพบปะผู้คนที่นั่น
‎และย้ําเตือนพวกเขา ‎ว่าทําไมท่านถึงได้เป็นกษัตริย์
‎ข้ารู้ว่าเวลาของเจ้าในราชสํานักมีจํากัด
‎แต่ความภักดีของเจ้านั้นไม่ควร
‎กษัตริย์ไม่จําเป็นต้องย้ําเตือนใคร ‎ว่าทําไมเขาถึงเป็นกษัตริย์ พี่ข้า
‎ครั้งนี้ข้าเห็นด้วยกับเอมบันเด ‎ท่านพ่อไม่ควรเป็นผู้นําในศึกนี้
‎ความจงรักภักดีของข้านั้นไร้ข้อกังขา น้องเอ๋ย
‎ที่ข้าพยายามจะบอกก็คือ ‎อย่ามองข้ามข้อเท็จจริงที่ว่า
‎กษัตริย์ของเรากําลังถูกคุกคาม
‎กษัตริย์ถูกคุกคามอยู่เสมอ
‎ปล่อยให้พวกพ่อค้าหาบเร่ ‎กับพวกขี้เมาซุบซิบนินทาไป
‎ส่วนเราก็สนใจปัญหาเร่งด่วนตรงหน้า
‎โซบาคาวูโล
‎ขออนุญาต ฝ่าบาท
‎องค์ชายพูดถูก
‎แน่นอนอยู่แล้ว
‎สัญชาตญาณของคิลูวันเจ ‎ในการทําทุกอย่างเพื่อปกป้องกษัตริย์
‎เป็นสิ่งสําคัญ
‎รอบกายเอนโกลาเต็มไปด้วยเหล่าที่ปรึกษา
‎และหนึ่งในที่ปรึกษาคนสําคัญที่สุดคือเทนดาลา
‎เขาเป็นเชลยที่ถูกจับมาเป็นทาส
‎ในเอนดองโก ผู้ที่ถูกจับในสงคราม...
‎สามารถไต่เต้าขึ้นมาได้ระดับหนึ่ง
‎เจ้ากับข้าผ่านสงครามมามากมาย สหาย
‎พ่ะย่ะค่ะ ในฐานะกษัตริย์และเชลย
‎และตอนนี้ในฐานะสหาย
‎ใช่
‎รู้ไหม มีแต่คนโง่ที่คิดว่า ‎ตัวเองเอาชนะความตายได้
‎แต่เราก็ลองดูได้
‎เอนจินก้า
‎มีอะไรจะเสริมไหม
‎ข้าสงสัยว่าทําไมเราถึงเอาแต่ไล่ตาม ‎พวกโปรตุเกสจากด้านหลัง
‎แทนที่จะเผชิญหน้าพวกมันตรงๆ
‎เอนจินก้า พวกโปรตุเกสไม่ใช่ปัญหาของเรื่องนี้
‎พวกโปรตุเกสเป็นปัญหาเสมอ พี่ข้า
‎คิดว่าใครเติมเชื้อไฟให้คาวูโลล่ะ
‎คิดว่าใครทําให้คนของเราสงสัยในตัวกษัตริย์
‎เอนจินก้าเรียนรู้จากการทูตของราชสํานัก
‎และการเมืองในภูมิภาคที่กว้างกว่า
‎แต่โลกนั้นถูกกุมอํานาจโดยผู้ชาย
‎ตัวตนของเธอที่นั่นจึงอาจสร้างความขุ่นเคือง ‎ให้กับบรรดาพี่ชายของเธอ
‎การไล่ตามโซบาคนนี้...
‎ก็เหมือนการสู้กับเงา
‎ไม่ใช่ตัวเขาจริงๆ
‎(เมืองท่าลูอันดา)
‎ชาวโปรตุเกสกําลังมองหา ‎เชลยชาวแอฟริกันไม่ทางใดก็ทางหนึ่ง
‎พวกเขาจึงมุ่งมั่นที่จะยึดครอง ‎อาณาจักรเอนดองโกเป็นอย่างมาก
‎(เอนดองโก คาบาซา)
‎ชาวโปรตุเกสตั้งรกรากที่ลูอันดา ‎เพื่อเป็นฐานปฏิบัติการแรงงานทาส
‎เพราะการเดินทางจากลูอันดา ‎ไปยังชายฝั่งบราซิลนั้น
‎สั้นกว่าการเดินทางจากที่อื่นๆ ‎ในแอฟริกากลางตะวันตก
‎(บราซิล มหาสมุทรแอตแลนติกใต้ ‎ลูอันดา เอนดองโก)
‎มันจึงกลายเป็นสถานที่ที่น่าดึงดูดสําหรับพวกเขา
‎ในการเริ่มปฏิบัติการแรงงานทาสอันเหี้ยมโหด
‎ชาวโปรตุเกสกระหาย ‎อยากได้คนเพิ่มอย่างไม่มีที่สิ้นสุด
‎พวกเขาไม่เคยพอใจกับจํานวนคนที่มี
‎มันเป็นการค้าที่ต่อเนื่อง ‎พวกเขาจึงต้องหาคนมาเรื่อยๆ
‎บรรพบุรุษว่าอย่างไรบ้าง
‎ฝ่าบาท
‎เอนกังกาเป็นเหมือนที่ปรึกษาทางจิตวิญญาณ
‎ในฐานะราชินีหรือกษัตริย์หญิงของแอฟริกา
‎ฉันต้องปรึกษากับที่ปรึกษาทางจิตวิญญาณบ่อยครั้ง
‎เพราะเราจะเอาตัวเองเป็นหลัก ‎อย่างเดียวไม่ได้
‎เราเป็นตัวแทนของเสียงของบรรพบุรุษ
‎ดังนั้นราชา หรือเอนโกลา
‎จะขอคําปรึกษาจากเอนกังกาเสมอ ‎เพื่อให้แน่ใจว่าทุกการตัดสินใจที่เกิดขึ้น
‎ก็เพื่อประโยชน์ ‎และเพื่อเป็นการชี้นําทางจิตวิญญาณ
‎ของประชาชนและอาณาจักร
‎วันคืนจะจบลงโดยที่กษัตริย์ยังครองบัลลังก์
‎บรรพบุรุษได้กล่าวแล้ว
‎เอนจินก้าไม่ได้เป็นแค่นักรบและนักการทูต
‎ในขณะนั้น เธอยังเป็น ‎แม่ของลูกชายตัวน้อยอีกด้วย
‎พี่หลงเขาเกินไปแล้ว
‎ข้ารู้
‎พี่ไม่ได้พูดถึงการประชุมสภาเลย
‎มีอะไรให้พูดถึงล่ะ
‎พวกเขายืนกรานที่จะสู้กันเอง ‎แทนที่จะสู้กับพวกโปรตุเกส
‎- เอมบันเดกับคิลูวันเจน่ะเหรอ ‎- จะใครซะอีก
‎พวกเขาแค่ชินกับการสู้กัน มันง่ายสําหรับพวกเขา
‎พวกโปรตุเกสเป็นไฟอีกแบบหนึ่ง
‎มันเป็นไฟที่เราต้องรีบทําตัวให้ชินโดยไว
‎ก่อนที่มันจะกลืนกินเราทุกคน
‎แต่พวกนั้นกลับทําให้ท่านพ่อ ‎ต้องตกอยู่ในอันตราย เพื่ออะไร
‎เพื่อโซบาไร้ประโยชน์ที่ไปเข้าพวก ‎กับพวกโปรตุเกสแทนที่จะเป็นคนของตัวเอง
‎ปล่อยเขาไปแล้วกัน
‎ไม่ช้าก็เร็วพวกโปรตุเกสก็จะกําจัดเขาทิ้งเอง
‎เขากัดข้า
‎คัมบูเป็นลูกคนกลางระหว่างฟุนจีกับเอนจินก้า
‎คุณจะเห็นได้ว่า ‎เธอสนับสนุนพี่สาวเธอเป็นอย่างมาก
‎เขาอิ่มแล้ว
‎ส่งเขามาสิ
‎พาเขากลับมา
‎ในอีกหนึ่งชั่วโมง
‎คัมบู
‎สถานะของเอนจินก้าทําให้เธอสามารถ
‎มีกลุ่มสนมที่เธอคัดเลือกด้วยตัวเองได้
‎มีวัฒนธรรมที่แตกต่างกันในแอฟริกา ‎ที่ผู้หญิงสามารถมีคู่ครองได้หลายคน
‎สนมเอกของเอนจินก้าคือชายที่ชื่อว่าเคียอิตูชี
‎เคียอิตูชีเป็นพ่อของลูกเธอ
‎และพวกเขามีความสัมพันธ์ที่พิเศษมาก
‎สําหรับเธอแล้ว ชีวิตเธอนับว่าดีทีเดียว
‎บิดาของเอนจินก้าได้ยินว่า ‎มีโซบาคนหนึ่งลุกขึ้นต่อต้านเขา
‎เขาจึงตัดสินใจไปที่นั่น ‎เพื่อแสดงให้เห็นถึงพลังอํานาจของเขา
‎ให้ข้าไปด้วยเถอะ
‎เจ้าอยู่ในที่ที่ข้าต้องการแล้ว
‎เจ้าพูดถูก รู้ไหม
‎พวกโปรตุเกสกําลังแทะเนื้อเรา
‎พวกมันจะค่อยๆ เลาะจนกว่าจะเหลือแต่กระดูก
‎จนกระทั่งไม่เหลืออะไรเลย
‎มันจะเหมือนเราไม่เคยมีตัวตน
‎มันจะไม่เป็นแบบนั้น
‎ถ้าเจ้าเป็นข้า เจ้าจะทํายังไง
‎ข้าจะหาทางรวมแผ่นดินให้เป็นหนึ่ง
‎ใช้กําลังทั้งหมดที่เรามี ขับไล่พวกโปรตุเกส ‎ไปยังที่ที่พวกมันจากมา และ...
‎และอะไร พูดได้ตามสบาย ลูกสาวข้า
‎และข้าจะไม่ไปรบวันนี้
‎เจ้าพูดเหมือนข้ามีทางเลือก
‎เจ้าไม่รู้จักผู้ชายและศักดิ์ศรีของพวกเขา
‎แต่ก็นั่นแหละ ‎เจ้าอาจเป็นความหวังเดียวของเอนดองโก
‎หากสตรีขึ้นครองบัลลังก์
‎เราก็อาจสูญเสียเลือดเนื้อน้อยลง
‎น้ํา
‎ท่านพ่อไม่เคยพกไปพอ
‎จับตาดูเหล่าพี่ชายเจ้าไว้ให้ดี ‎แล้วก็คอยดูแลเหล่าน้องสาวด้วย
‎เจ้าอยากไปกับเขาใช่ไหม
‎ใช่
‎- พี่ไม่อยากเหรอ ‎- ไม่
‎เขาอยากให้เจ้าอยู่ข้างกาย ไม่ใช่ข้า
‎ฝ่าบาท
‎ฝ่าบาท ท่านอยู่ที่ไหน
‎เอนโกลา
‎เป็นไปได้สูงว่าบริวารคนหนึ่ง ‎แยกกษัตริย์ออกจากกองทัพ
‎เพื่อสังหารเขา ‎ในนามของเหล่าโซบาที่ต่อต้านเขา
‎ไม่
‎เมื่อบิดาของเอนจินก้าจากไปแล้ว ‎ทีนี้ใครจะขึ้นครองราชย์
‎ดูสิ่งที่พวกมันทํากับราชาของพวกเจ้าสิ
‎ถ้าเราไว้ใจคนของเราไม่ได้ ‎เราจะไว้ใจใครได้อีก
‎ดูเหมือนอันตรายจะไม่ได้อยู่ในสนามรบ ‎อย่างที่เจ้าบอกนะ พี่ข้า
‎มันอยู่ในหมู่พวกเราเอง
‎เทนดาลา
‎แม่ทัพอยู่ไหน
‎- เขาไม่ได้กลับมา ‎- งั้นก็เอาตัวมันมาให้ข้า
‎ข้าต้องการให้ทุกคนที่มีส่วนในเรื่องนี้ ‎มาคุกเข่าต่อหน้าข้าก่อนอาทิตย์ตกดิน
‎ไม่ พี่
‎อะไรนะ
‎ป่านนี้พวกมันคงไปถึงนายของมันแล้ว
‎ปล่อยพวกมันไว้ที่นั่น
‎ให้พวกมันรู้สึกปลอดภัย
‎ได้แต่งงาน...
‎นอนกับภรรยา มีทายาท
‎จากนั้น
‎เมื่อพวกมันคิดว่าตัวเองชนะแล้ว ‎และบรรพบุรุษกล่าวคําบัญชา
‎เราจะหาพวกมันให้เจอ และทําลายพวกมันให้สิ้น
‎เราจะล้างบางพวกมันให้สิ้นซาก
‎จนกว่าสายเลือดของพวกมันจะสูญสิ้น
‎เทนดาลา ส่งข่าวการตายของพ่อข้า ‎และเรียกประชุมสภา
‎เขาไม่อยู่ที่นี่
‎เพราะเขาอยู่กับบรรพบุรุษ
‎ทําไมท่านถึงบอกเขาว่าวันคืนจะจบลง ‎โดยที่เขายังอยู่บนบัลลังก์
‎เขาก็ยังอยู่บนบัลลังก์นี้ไม่ใช่เหรอ
‎ท่านรู้ว่าข้าหมายถึงอะไร
‎"มีแต่คนโง่ที่คิดว่าตัวเองเอาชนะความตายได้"
‎นั่นคือคําพูดของพ่อเจ้า
‎เขาเข้าใจความหมายของบรรพบุรุษ
‎เขาเข้าใจความหมายของคําพูดเสมอ
‎เขาเรียกข้าว่าความหวังของเอนดองโก
‎เขาหมายความว่ายังไง
‎เด็กเอ๋ย
‎อย่าทําเหมือนไม่รู้ไปหน่อยเลย
‎เจ้าสนิทกับเขาเกินกว่าจะไม่รู้
‎การรู้ก็เรื่องหนึ่ง
‎แต่การโน้มน้าวคนอื่นเป็นอีกเรื่อง
‎เอนจินก้าเสียใจมาก
‎ดังที่ลูกสาวทุกคนจะรู้สึกเมื่อต้องสูญเสียพ่อไป
‎แต่คราวนี้ มันไม่ใช่แค่การสูญเสียพ่อ ‎แต่เป็นการสูญเสียราชาด้วย
‎มันทําให้เกิดคําถามมากมาย
‎และเอมบันเดรู้สึกว่า ‎เขาเป็นทายาทโดยชอบธรรม
‎แต่เพราะเขาไม่ใช่ลูกชาย ‎ของภรรยาหลวงของเอนโกลาคนก่อน
‎เขาจึงมีสิทธิ์ครองบัลลังก์น้อยกว่า
‎ไม่มีลําดับการสืบทอดที่ชัดเจน
‎เขาจึงสั่งให้มีการลอบสังหาร ‎ทางการเมืองอย่างต่อเนื่อง
‎เพื่อกําจัดคู่แข่ง
‎ลูกชายของคิลูวันเจ
‎และทายาทของเขาทุกคน
‎บัลลังก์ของข้าจะต้องไร้ภัยคุกคาม
‎ออกไป รู้ไหมว่าเจ้าอยู่ที่ไหน
‎ลูกชายของเอนจินก้าที่ยังเป็นแค่เด็กทารก ‎ถูกเอมบันเดสังหาร
‎เพราะเขาเห็นว่าเด็กคนนี้ ‎เป็นภัยต่ออํานาจของเขา
‎ข้าทําสิ่งที่ต้องทํา
‎ถ้าอย่างนั้นเจ้าเรียกข้ามาทําไม
‎เพราะข้าไม่แน่ใจ
‎เรื่องอะไร
‎เรื่องบัลลังก์
‎หรือเรื่องสิ่งที่เจ้าทําเพื่อให้ได้มันมา
‎ข้าไม่อาจลบล้างสิ่งที่เจ้าทําลงไปได้ ‎มันเป็นทางเลือกของเจ้า
‎แต่ข้าจะบอกอะไรให้อย่าง
‎บัลลังก์ที่มั่นคงจะไร้ความหมาย ‎หากปราศจากราชาที่มั่นคง
‎ดังนั้นตั้งหลักให้ได้
‎นี่เป็นช่วงเวลาสําคัญของเอมบันเด
‎เพราะเขาอยากรักษาตําแหน่งบนบัลลังก์ไว้
‎เมื่อเป็นกษัตริย์แล้ว คุณก็ไม่ใช่คนธรรมดา
‎ที่ต้องทําตามกฎของสังคม
‎ดังนั้นการฆ่าคนที่อาจเป็นคู่ต่อสู้...
‎ก็ถือว่าเขาทําตัวเยี่ยงราชาแล้ว
‎ที่นี่ที่ไหน
‎เอนจินก้า
‎เอมบันเดไม่ได้ฆ่าเอนจินก้าและน้องสาวของเธอ
‎เอนจินก้าเป็นที่นิยม
‎และเขาอาจรู้สึกว่าเขาสามารถ ‎กําจัดผู้ที่จะเป็นทายาทของเธอ
‎โดยที่ยังเก็บเธอไว้ ‎เป็นเครื่องมือทางการเมืองได้
‎ลูกชายข้าอยู่ไหน
‎เอมบันเด
‎เอาขวานศึกมาให้ข้า
‎จับนางไว้
‎ดื่มซะ
‎มันจะช่วยให้เจ้าสงบลง
‎ไม่ ข้าต้อง...
‎ข้าต้อง...
‎ลูกข้า
‎อยู่นิ่งๆ ทุกอย่างเป็นไปตาม ‎ประสงค์ของบรรพบุรุษ
‎ไม่
‎เป็นไปไม่ได้
‎เขาเป็นลูกข้า ลูกรักของข้า
‎เขาไม่ใช่ภัยคุกคาม
‎เอมบันเดหวาดกลัว ‎ชายที่ลูกเจ้าอาจเป็นได้ในอนาคต
‎บรรพบุรุษก็กลัวเหมือนกันเหรอ
‎ท่านอยู่ข้างใครกันแน่
‎ข้าไม่ได้ปกป้องเขา
‎ข้ากําลังคิดถึงเอนดองโก อย่างที่เจ้าควรจะคิด
‎เสียใจด้วยนะ
‎งั้นข้าจะไป
‎ข้าอยู่ที่นี่ไม่ได้
‎ไม่ได้
‎เจ้าเป็นเชื้อพระวงศ์
‎จะย้ายโดยไม่ปรึกษาบรรพบุรุษก่อนไม่ได้
‎งั้นบอกข้าทีว่า ‎ข้าควรทํายังไงกับความเจ็บปวดนี้
‎บอกมาสิ
‎ข้าควรทํายังไง
‎ถ้าพวกนั้นฆ่าข้าล่ะ
‎เพราะว่า...
‎เจ้าคือความหวังของเอนดองโก
‎เอมบันเดไม่รู้ แต่พ่อของเจ้า ‎และบรรพบุรุษของเรารู้
‎จะไม่มีอะไรเกิดขึ้นได้หากพวกเขาไม่ยินยอม
‎จงอดทนไว้ ลูกข้า
‎และเชื่อว่าทั้งหมดนี้ ‎เป็นส่วนหนึ่งในแผนการของบรรพบุรุษเรา
‎บรรพบุรุษขอมากเกินไป
‎ก็อาจจะ
‎จงจําไว้ เจ้าไม่ได้ภักดีต่อผู้ที่นั่งอยู่บนบัลลังก์
‎แต่ภักดีต่อราษฎรของเอนดองโก ‎และตัวบัลลังก์เอง
‎จงอดทน แล้วเจ้าจะเป็นได้ทุกอย่าง
‎ในช่วงหกเดือนแรกในรัชสมัยของเอมบันเด
‎ชาวโปรตุเกสโจมตีคนของเขาหนักขึ้น
‎ดูแผนภูมิสองแผ่นนี้สิ
‎นี่คืออัตราส่วน...
‎ชาวโปรตุเกสได้ผู้นําคนใหม่
‎และพวกเขาก็กําลังรุกราน
‎และรุกล้ําลึกเข้าไปเรื่อยๆ ภายในแอฟริกา
‎หลักๆ แล้ว เอมบันเดไม่สามารถ ‎สร้างพันธมิตรทางการทหารและการเมือง
‎เพื่อป้องกันการรุกรานของชาวโปรตุเกส
‎เล่าเรื่องเอมบันเดให้ฟังหน่อย
‎เรามีทาสเฉลี่ยปีละ 15,000 คน ‎จากภูมิภาคเอนดองโก
‎เราเสียไปหลายร้อยคน ‎จากการโจมตีตลาดค้าทาสท้องถิ่น
‎เพื่อจับคนของเอมบันเดให้ได้มากขึ้น
‎ชาวโปรตุเกสได้ขอความช่วยเหลือจากกลุ่มนักรบ
‎ที่เรียกว่าอิมบังกาลา
‎อิมบังกาลาคือกลุ่มทหารรับจ้าง
‎พวกเขาเป็นเหมือนลูกจ้าง
‎และเป็นที่รู้จักในฐานะนักรบที่ดุร้าย
‎ผู้นําที่สําคัญที่สุดของอิมบังกาลา คาซานเจ
‎เป็นพันธมิตรกับชาวโปรตุเกส
‎ผู้คนกลัวพวกเขา แต่ก็เคารพพวกเขา
‎ทุกคนจึงอยากได้อิมบังกาลามาเป็นพวก ‎หรือไม่ก็เป็นลูกจ้าง
‎เพราะทุกคนรู้ว่าถ้าพวกเขาอยู่ฝั่งตัวเอง
‎ก็จะมีปากมีเสียงได้
‎เอนจินก้าสูญเสียพ่อไป รวมถึงลูกชาย
‎ฉันคิดว่าในฐานะคนคนหนึ่ง ‎เธอคงเจ็บปวดเป็นอย่างมาก
‎แต่เธอก็ยังเป็นเจ้าหญิง
‎เธอยังคงเป็นตัวแทนของบรรพบุรุษ
‎ดังนั้น...
‎เธอต้องปล่อยวางความแค้นที่สั่งสมไว้
‎ที่มีต่อชายที่ฆ่าลูกของเธอ
‎เจ้าเรียกพบข้า
‎เจ้าพลาดการประชุมสภาอีกแล้ว
‎อภัยข้าด้วย ฝ่าบาท
‎ให้นางดู
‎ชิ้นส่วนของหน่วยสอดแนมของเรา
‎คาซานเจ
‎ผีในม่านหมอก
‎คาซานเจฝ่าแนวป้องกันของเรา ‎แบบนี้เรื่อยๆ ได้ยังไง
‎ส่งทหารออกไปเอาตัวมันมาให้ข้า
‎ทหารที่เหลืออยู่คือทหารที่คอยคุ้มกันคาบาซา
‎งั้นก็ส่งไปสิ
‎จะให้มันเข้ามาในคาบาซาไม่ได้
‎ข้าจะไม่ยอมเสียอะไรไปมากกว่าพ่อข้า
‎ถ้าเจ้าเสียคาบาซาไป
‎เจ้าจะเสียมากกว่าที่พ่อเราเคยเสีย
‎มันไม่ฉลาดเลยที่จะเดิมพัน ‎ด้วยแนวป้องกันสุดท้ายของเจ้า
‎แล้วเจ้าจะให้เราทํายังไงล่ะ หา
‎เอนจินก้า
‎- เจ้าสามารถใช้นักรบอิมบังกาลาได้ ‎- อะไรนะ
‎ข้าจะไม่ฝากอนาคตของเอนดองโก ‎ไว้ในมือของคนทรยศพวกนั้น
‎คนทรยศพวกนั้นแบ่งเป็นฝักฝ่าย
‎ใช้จุดนั้นสิ
‎แล้วใครจะสู้กับนักรบอิมบังกาลาอย่างคาซานเจ
‎ได้ดีเท่าอิมบังกาลาด้วยกันล่ะ
‎อิมบังกาลาประกอบไปด้วยหลายกลุ่ม
‎พวกเขาจึงไม่ได้มีผู้นําคนเดียวกัน
‎ผู้นําอิมบังกาลาไม่มีความภักดีต่อใคร
‎พวกเขาพร้อมจะสู้กันเอง ‎ถ้าได้ค่าตอบแทนที่เหมาะสม
‎แล้วเราจะทําให้พวกมันเชื่องได้ยังไง
‎เราไม่ทํา
‎เราติดอาวุธให้พวกนั้น ปล่อยให้เป็นอิสระ ‎และซื้อเวลาเพื่อรวมกลุ่มใหม่
‎แล้วถ้าพวกมันต่อต้านเราล่ะ ‎ถ้าพวกมันส่งเราไปหาพวกค้าทาสล่ะ
‎- พวกนั้นไม่ทําหรอก ‎- เจ้าแน่ใจเหรอ
‎เรามีทางเลือกอื่นด้วยเหรอ
‎ส่งข้าไป ข้าจะเกลี้ยกล่อมพวกเขาเอง
‎ไม่ มันเสี่ยงเกินไป
‎เราจะใช้ทหารที่เหลืออยู่ในคาบาซา
‎เพื่อสู้กับพวกโปรตุเกสและคาซานเจ
‎- ทําไม ‎- การตัดสินใจของข้าถือเป็น...
‎ข้าหมายถึงลูกชายข้า
‎ทําไมล่ะ
‎ถ้าเจ้าบอกข้า ข้าคงพาเขาไปจากที่นี่
‎เจ้าจะได้ไม่รู้สึกถูกคุกคาม
‎จะได้ไม่ต้องเจอเขาอีก
‎ทําไมไม่บอกข้าล่ะ เอมบันเด
‎ทําไมต้องพราก
‎สิ่งเดียวที่สําคัญกับข้าในโลกนี้ไปด้วย
‎กษัตริย์ทําสิ่งที่ต้องทํา
‎ข้าควรไปหาอิมบังกาลา
‎ข้ากลัวว่าถ้าข้ายังอยู่...
‎ข้าจะเผลอทําบางอย่างกับราชา ‎ที่จะทําให้บรรพบุรุษพิโรธ
‎แต่เขาห้ามเจ้าไป
‎ข้าไม่กลัวเขาหรอก
‎เขาฆ่าข้าซ้ําสองไม่ได้
‎นางคงไม่เข้าใจแน่
‎ได้ยินว่าพี่จะไป จะไปไหน
‎ไปหาอิมบังกาลา
‎ถ้าพวกนั้นจับพี่ไปส่งให้พวกค้าทาสล่ะ
‎นั่นเป็นความเสี่ยงที่ข้ายินดีจะเสี่ยง
‎ถ้ามันจะช่วยพวกเราทุกคนไม่ให้ถูกฆ่า
‎ด้วยความโง่เขลาของเอมบันเดต่อพวกโปรตุเกส
‎งั้นก็ให้เอมบันเดไปสิ ‎นี่มันปัญหาของเขา เขาเป็นราชา
‎ไม่ เขาอยู่ที่นี่ดีแล้ว
‎ก็ได้ งั้นข้าจะไปด้วย
‎ข้าอยากให้เจ้าอยู่ที่นี่
‎พวกเจ้าสองคนจะได้จับตาดูเอมบันเด
‎สัญญากับข้าว่าพวกเจ้าจะดูแลกันและกัน ‎จนกว่าข้าจะกลับมา
‎สัญญานะว่าจะกลับมา
‎กลับมาอย่างปลอดภัยนะ
‎ข้ารักพวกเจ้านะ
‎เอนจินก้าไม่เชื่อฟังพี่ชายและไปขอเป็นพันธมิตร
‎กับผู้นําอิมบังกาลาที่ชื่อคาซา
‎นี่คือการตัดสินใจของเธอเองจริงๆ
‎เจ้าอาจเป็นความหวังเดียวของเอนดองโก
‎(เอนดองโกตะวันออก เขตแดนของอิมบังกาลา)
‎การตามหาอิมบังกาลาของเอนจินก้า ‎เป็นอะไรที่เสี่ยงมาก
‎พวกเขาเดินทางตลอดเวลา
‎ปล้นสะดมหมู่บ้าน และฆ่าทุกคนที่ขวางทาง
‎อิมบังกาลาบุกมาที่นี่ หยิบอาวุธขึ้นมา
‎ระวังนะ
‎แน่ใจนะเรื่องอิมบังกาลา
‎ไม่
‎แต่ข้าเชื่อใจพวกนั้นมากกว่าพวกโปรตุเกส
‎พวกนั้นตัดหัวเขาจากด้านหลัง
‎ช่างไร้เกียรติ
‎- สงครามเป็นเรื่องของเกียรติยศ ‎- มันเป็นเรื่องของความตาย
‎อย่าเข้าใจผิด เอนดัมบี
‎มองไปรอบตัวเจ้าสิ
‎เกียรติยศจากสมรภูมินี้ไปหลายปีแล้ว
‎ทุกคน มาอยู่หลังข้า
‎อิมบังกาลา
‎ดูนี่ซะก่อน
‎ผู้หญิง
‎แล้วเจ้าคือ
‎คนที่ผิดหวัง ในตัวเจ้า
‎เจ้าต้อนรับแขกบ้านแขกเมืองแบบนี้เหรอ
‎แขกนําของขวัญมาให้ แล้วเจ้าล่ะ
‎เจ้านําขวานศึกมา
‎เจ้านํานักรบมา
‎จริง
‎ปล่อยนักรบของข้าไป
‎วางขวานลง แล้วข้าจะมอบกริชให้เจ้าไปถือเล่น
‎ถ้าเจ้าว่าอย่างนั้น
‎เจ้ายังไม่ได้แนะนําตัวเองเลย
‎เอนจินก้า
‎องค์หญิงแห่งเอนดองโก ‎ขนิษฐาแห่งกษัตริย์เอนโกลาเอมบันเด
‎ส่วนเจ้าคงเป็นคาซา
‎ผู้นําอิมบังกาลา คาซา ‎อายุน้อยกว่าเอนจินก้า แต่เขามีอํานาจทางทหาร
‎และเขามีกลุ่มนักรบ
‎ที่เธอเชื่อว่าจะรับใช้เธอได้ดี
‎ข้ามีข้อเสนอให้เจ้า
‎พาคนของเจ้ากลับไปซะ องค์หญิง
‎- เดี๋ยวนี้ ‎- ไม่ จนกว่าข้าจะได้สิ่งที่ต้องการ
‎แล้วเจ้าต้องการอะไร
‎นักรบของเจ้า เพื่อสู้กับคาซานเจ...
‎และพวกโปรตุเกส
‎แค่นั้นเหรอ
‎บอกข้ามา
‎ข้าจะได้อะไรตอบแทน ‎สําหรับคําขออันใหญ่หลวงเช่นนี้
‎- ไม่มี ‎- ไม่มี
‎ไม่มีเหรอ
‎ทําไมข้าต้องช่วยเจ้าโดยไม่ได้อะไรด้วย
‎เพราะข้าไม่มีอะไรจะเสีย
‎ซึ่งทําให้ข้าเป็นตัวอันตราย
‎มองจากตรงนี้เจ้าดูไม่อันตรายเท่าไรนะ ‎องค์หญิงเอนจินก้าแห่งเอนดองโก
‎จริงเหรอ
‎พร้อมจะคุยกันหรือยัง
‎หรือยังอยากให้ข้าเล่นกับกริชของเจ้าอยู่
‎คําบรรยายโดย: ศรัญวัสส์ อัมภสุวรรณ์